[ca] Aquesta tesi doctoral parteix de la voluntat de formular una exegesi de l'obra artística de Pepe Sales (Barcelona 1954- Vallclara 1994) centrant-se en la construcció d'un subjecte homoeròtic, politoxicòman i sidòs des del paradigma afectiu. Entenem que el marc de les teories dels afectes i les emocions (The affective turn) i conceptes com el de les emocions proscrites (outlaw emotions) d'Alison Jaggar, ens permeten acollir el motiu del consum heroïnòman i l'amor homosexual, d'una banda com a pràctiques agentives del desig; i d'altra banda, com a bastides de construcció d'un subjecte abjecte. Una veu contradictòria, que gaudeix i pateix, i que experimenta en el marc de relació dels cossos situant-se així en una dimensió política i estètica de l'afecte. A més, plantejo metodològicament una cartografia emocional per a analitzar el procés de construcció del subjecte sidós amb la intenció de proposar que, aquest exercici, ens permetrà reconèixer les estratègies emocionals que textualiza Sales i interpretar les seves contradiccions i com les representa en el seu cos: un cos malalt que es defineix en el desig. Desig, ràbia, plaer, dependència, romantització o subalteritat són alguns dels motius que les recents investigacions sobre els afectes en la poesia catalana contemporània han associat a l'expressió del sentiment amorós que, en el cas de Sales, es poden extrapolar a l'experiència psicotròpica i sidosa. La nostra hipòtesi serà, doncs, que la concepció de l'afecte en la seva obra artística (poètica, pictòrica, musical i memorialística), recollida en el volum La Passió segons Pepe Sales (La Breu, 2019), ens ofereix un valuós prisma interpretatiu que ens situarà davant uns versos i una obra que no només signifiquen, sinó que també afecten.

[en] This doctoral thesis is based on the will to formulate an exegesis of the artistic work of Pepe Sales (Barcelona 1954- Vallclara 1994) focusing on the construction of a homoerotic, polydrug addict and VHI positive subject from the affective paradigm. We understand that the framework of the theories of affective turn and concepts such as Alison Jaggar's outlaw emotions allow us to focus on heroin addiction and homosexual practices as scaffolding for the construction of an abject subject. A contradictory voice, which enjoys and suffers, and which experiments in the framework of the relationship of the bodies, thus situating itself in a political and aesthetic dimension of affection. In addition, I propose methodologically an emotional cartography to analyze the process of construction of the VHI positive subject with the intention of proposing that, this exercise, will allow us to recognize the emotional strategies that Sales textualizes and interpret its contradictions and how it represents them in its body: a sick body that is defined in desire. Desire, anger, pleasure, dependence, romantization or subalterity are some of the reasons that recent research on affections in contemporary Catalan poetry has associated with the expression of the love feeling that, in the case of Sales, can be extrapolated to the psychotropic and VHI experience. Our hypothesis will be, therefore, that the conception of affection in his artistic work (poetic, pictorial, musical and memorialistic), collected in the volume La Passió segons Pepe Sales (La Breu, 2019), offers us a valuable interpretative prism that will place us before some verses and a work that not only mean, but also affect.